Cymdeithas Bêl-droed Estonia

Cymdeithas Bêl-droed Estonia yw corff llywodraethu pêl-droed, pêl-droed traeth a futsal yn Estonia. Wedi'i sefydlu ar 14 Rhagfyr 1921, mae'n trefnu'r gynghrair bêl-droed, gan gynnwys y bencampwriaeth o'r enw y Meistriliiga, Cwpan Estonia a thîm pêl-droed cenedlaethol Estonia. Mae wedi'i leoli yn y brifddinas, Tallinn. Daeth EJL yn aelod o FIFA ym 1923, ond ar ôl i Estonia gael ei chyfeddiannu gan yr Undeb Sofietaidd fe'i diddymwyd. Daeth yn aelod eto yn 1992 ar ôl i Estonia adfer ei hannibyniaeth. EJL yw'r gymdeithas chwaraeon fwyaf yn Estonia, gyda mwy na 30 o weithwyr amser llawn ac yn dod â bron i 10,000 o chwaraewyr cofrestredig ynghyd. Rhagflaenydd EJL oedd y Tallinna Jalapalli Liit.